Só het die Patricia de Lille, burgemeester van die Stad Kaapstad, gister op Tafelberg gesê. Die leiers van talle godsdiensorganisasies het op die berg saamgekom om vir God dankie te sê vir die milde reën.
’n Jaar gelede het De Lille godsdiensleiers gevra om vir reën te bid. “Deur al die gebede en almal wat gehelp het om water te spaar, en die damme wat voller is, gaan dinge beter, maar ons is nog nie heeltemal veilig nie. Ons damme was verlede jaar dié tyd 20% vol; nou is dit 60%.”